**Հ Ա Յ Տ Ա Ր Ա Ր ՈՒ Թ Յ ՈՒ Ն**

**Հայաստանի Հանրապետության ներքին գործերի նախարարության միգրացիայի և քաղաքացիության ծառայության տարածքային բաժիններում փորձագետ (թվով 6)**  **ներգրավելու վերաբերյալ**

**1․ Ծրագրով նախատեսված աշխատանքների համառոտ նկարագիրը՝**

1. իրականացնում է հարուցված վարույթների շրջանակներում անձի ինքնության պարզման աշխատանքները.
2. իրականացնում է քաղաքացիներին, փախստականներին և քաղաքացիություն չունեցող անձանց անձը հաստատող փաստաթղթերի տրամադրման աշխատանքները.
3. իրականացնում է Հայաստանի Հանրապետության արտաքին գործերի նախարարությունից ստացված՝ օտարերկրյա պետություններում գտնվող Հայաստանի Հանրապետության քաղաքացիներին անձնագիր տալու, փոխանակելու գործընթացները.

**2․ Փորձագետ ներգրավելու ժամկետն է՝ մինչև վեց ամիս:**

Փորձագետի աշխատավարձը կազմում է՝ **267 072 ( երկու հարյուր վաթսունյոթ հազար յոթանասուներկու) ՀՀ դրամ։**

**3․  Փորձագետին ներկայացվող պահանջներն են՝**

* + 1. բարձրագույն կրթություն.
    2. հայերենի իմացություն․
    3. հանրային ծառայության առնվազն երկու տարվա ստաժ կամ երեք տարվա մասնագիտական աշխատանքային ստաժ կամ փաստաթղթավարության բնագավառում երեք տարվա աշխատանքային ստաժ։
    4. համապատասխան ոլորտի իրավական ակտերի իմացություն և անհրաժեշտ տեղեկատվության տիրապետում․
    5. համակարգչով և ժամանակակից այլ տեխնիկական միջոցներով աշխատելու ունակություն:

**4․ Դիմումների ընդունման վերջին ժամկետն է 2024թ. փետրվարի 26-ը ներառյալ:**

**5 ․ Աշխատավայրը`**

1. **ՀՀ Շիրակի մարզ ք**․ **Գյումրի, Ղորղանյան 91/1 (1 փորձագետ)**
2. **ՀՀ Տավուշի մարզ, ք. Իջևան, Երևանյան 10 (1 փորձագետ)**
3. **ՀՀ Տավուշի մարզ, ք.Դիլիջան, Մյասնիկյան փ. 57 (1 փորձագետ)**
4. **ՀՀ Սյունիքի մարզ, ք․ Մեղրի, Զ. Անդրանիկի փ., 1 փկղ., շ. 1 (1 փորձագետ)**
5. **ՀՀ ք. Երևան, Ս. Վրացյան 90 (1 փորձագետ)**
6. **ՀՀ ք. Երևան Դավիթաշեն 4-րդ թղմ․ 17/10շ (1 փորձագետ)**

**6. Չի թույլատրվում հավակնորդի հետ պայմանագիր կնքել, եթե տվյալ անձը պաշտոնից ազատվել կամ տվյալ անձի ծառայությունը վերջին մեկ տարվա ընթացքում դադարեցվել է կարագապահական տույժ կիրառելու, օրենքով սահմանված փորձաշրջանը չանցնելու, օրենքի խախտմամբ պաշտոնի նշանակվելու, «Հանրային ծառայության մասին» ՀՀ օրենքով սահմանված անհամատեղելիության պահանջները չպահպանելու, Հայաստանի Հանրապետության քաղաքացիությունը դադարեցնելու, ուժի մեջ մտած՝ նրա նկատմամբ կայացված մեղադրական դատավճռի դեպքերում, բացառությամբ այն դեպքերի, երբ նշանակվել է տուգանք, ինչպես նաև երկու տարի անընդմեջ իր մեղքով վերապատրաստման անհատական ծրագրով հաստատված կրեդիտները չստանալու դեպքում։**

**7․ Ընտրություն կատարելու եղանակը`**

Դիմում ներկայացրած քաղաքացիների փաստաթղթերի ուսումնասիրության հիման վրա։

**8․ Դիմող քաղաքացիները պետք է ներկայացնեն հետևյալ փաստաթղթերը.**

* դիմում Նախարարության գլխավոր քարտուղարի անունով **(դիմումի ձևը կցվում է)**,
* հայտարարություն **([ձևը](https://www.mineconomy.am/media/21755/hayt-1.docx) կցվում է**) ՀՀ կառավարության 02.08.2018թ. N 878-Ն որոշմամբ հաստատված կարգի 13-րդ կետով նախատեսված սահմանափակումների բացակայության մասին․
* տվյալ պաշտոնը զբաղեցնելու համար մասնագիտական գիտելիքների և աշխատանքային ունակությունների տիրապետման տեսանկյունից ներկայացվող պահանջների բավարարումը հավաստող փաստաթղթերի` դիպլոմի/ների), վկայական/ների), աշխատանքային գրքույկի (վերջինիս բացակայության դեպքում անհրաժեշտ է ներկայացնել տեղեկանք/ներ համապատասխան մարմնից/ներից) պատճենները բնօրինակների հետ միասին, հայերեն ինքնակենսագրական (CV)․
* արական սեռի անձինք` նաև զինվորական գրքույկի կամ դրան փոխարինող ժամանակավոր զորակոչային տեղամասից կցագրման վկայականի պատճենները` բնօրինակի հետ միասին, կամ համապատասխան տեղեկանք․
* մեկ գունավոր լուսանկար 3X4 սմ չափի․
* անձնագրի կամ նույնականացման քարտի պատճենը։

**9․ Քաղաքացին փաստաթղթերը ներկայացնում է անձամբ կամ էլեկտրոնային փոստի միջոցով։**

**10․ Փաստաթղթերն (անձամբ ներկայացնելու դեպքում) ընդունվում են ամեն օր` ժամը 09.30-12.30-ը (բացի շաբաթ և կիրակի օրերից)։**

 Լրացուցիչ տեղեկությունների համար դիմել ՀՀ ներքին գործերի նախարարություն (ք. Երևան, Նալբանդյան 130, 3-րդ հարկ, 313 կամ 310 սենյակ, հեռ.` 011-52-83-74, 010-59-64-81, էլեկտրոնային փոստի հասցեն` mia@gov.am):